ഇന്ത്യഇംഗ്ലണ്ട് അഞ്ചാം ടെസ്റ്റ് റദ്ദാക്കി മാഞ്ചസ്റ്റര്: സപ്പോര്ട്ട് സ്റ്റാഫില് കോവിഡ് പരന്നതിനെ തുടര്ന്ന് ഇന്ത്യ കളത്തിലിറങ്ങാന് തയാറാവാതിരുന്നതോടെ ഇംഗ്ലണ്ടിനെതിരായ ടെസ്റ്റ് പരമ്ബരയിലെ അവസാന മത്സരം ഉപേക്ഷിച്ചു. കളിക്കാരുടെ ആര്.ടി.പി.സി.ആര് ഫലം നെഗറ്റിവായതോടെ കളി നടന്നേക്കുമെന്ന സൂചനയുണ്ടായിരുന്നുവെങ്കിലും മത്സരം തുടങ്ങുന്നതിനുമുമ്ബ് പിന്മാറുകയാണെന്ന് ഇന്ത്യ ഇംഗ്ലണ്ടിനെ അറിയിക്കുകയായിരുന്നു.ആദ്യം ഇന്ത്യ മത്സരം അടിയറ വെച്ചതായി പ്രഖ്യാപിച്ച ഇംഗ്ലണ്ട് ക്രിക്കറ്റ് ബോര്ഡ് പിന്നീട് അത് തിരുത്തി. നാലു മത്സരങ്ങള് കഴിഞ്ഞപ്പോള് ഇന്ത്യ 21ന് മുന്നിലാണെങ്കിലും അവസാന മത്സരം ഉപേക്ഷിക്കപ്പെട്ടതോടെ പരമ്ബരയുടെ ഫലം എന്തായിരിക്കുമെന്ന കാര്യത്തില് അനിശ്ചിതത്വം നിലനില്ക്കുകയാണ്. ഈ മത്സരം പിന്നീടൊരിക്കല് കളിക്കാമെന്ന നിര്ദേശം ചര്ച്ച ചെയ്യപ്പെടുന്നുണ്ട്. പക്ഷേ അങ്ങനെ നടത്തുകയാണെങ്കില് അത് പരമ്ബരയുടെ ഭാഗമല്ലാതെ ഒരു മത്സരം എന്ന നിലക്കുമാത്രമായിരിക്കുമെന്നും സൂചനയുണ്ട്. വ്യാഴാഴ്ച വൈകീട്ടോടെ പുറത്തുവന്ന കളിക്കാരുടെ ആര്.ടി.പി.സി.ആര് ഫലം നെഗറ്റിവായതോടെ കളി നടത്താനായിരുന്നു ഇരുബോര്ഡുകളുടെയും നീക്കമെങ്കിലും ക്യാപ്റ്റന് വിരാട് കോഹ്ലിയുടെ നേതൃത്വത്തില് കളിക്കാര് ശക്തമായ എതിര്പ്പ് അറിയിക്കുകയായിരുന്നു. വ്യാഴാഴ്ച രാത്രിയോടെ തന്നെ കളിക്കാര് കളിക്കാനാവില്ലെന്ന നിലപാട് ബി.സി.സി.ഐയെ അറിയിച്ചു. കളിക്കാരിലാര്ക്കെങ്കിലും സമ്ബര്ക്ക വിലക്കില് പോകേണ്ടിവന്നാല് ഈമാസം 19ന് യു.എ.ഇയില് തുടങ്ങുന്ന ഐ.പി.എല്ലില്നിന്ന് വിട്ടുനില്ക്കേണ്ടിവരുമെന്നതും കളിക്കാരുടെ എതിര്പ്പിന് കാരണമായി. ഐ.പി.എല്ലിനെ ബാധിക്കുന്നത് ബി.സി.സി.ഐക്കും താല്പര്യമില്ലാത്ത കാര്യമായതിനാല് ടെസ്റ്റ് വേണ്ടെന്നുവെക്കുക എന്ന തീരുമാനത്തിലേക്ക് അവരും എത്തുകയായിരുന്നു. തുടര്ന്ന് ഇംഗ്ലണ്ട് ക്രിക്കറ്റ് ബോര്ഡുമായി പലതവണ ചര്ച്ച നടത്തിയശേഷം ബി.സി.സി.ഐ തീരുമാനം പ്രഖ്യാപിക്കുകയായിരുന്നു.